Stowwerige gegriffel: Brenda Burnit
Brenda se album: Strong in the broken places
Brenda se solo album Strong in the broken places, is op 'n glansgeleentheid in die Performer Teater op 5 November 2007 vrygestel. Dit bestaan uit 12 treffers wat wissel van gesonde Afrikaanse Rock tot lekker nostalgie wat 'n mens lang paaie terug laat verlang. Brenda het ook gewys dat 'n vars interpretasie van verskeie bestaande treffers moontlik is en sy nie soos die oorspronklike kunstenaar hoef te klink wanneer sy hulle goed afstof en polleer nie.
Dit is 'n lekkerlusiter album. Kom dans saam as jy wil, of sit terug in jou stoel en drink elke stukkie van hierdie trefferproduksie in. Vir die volledige resensie oor Strong in broken places, klik hier. En maak seker jy skaf jou eksemplaar spoedig aan.
Brenda bekoor die gaste by Huis vir Afrikaanse Poësie
Brenda is nie maar net nog 'n interpreteerder nie. Ook nie 'n stemmetjie wat wegraak in die menigte nie. Haar sukses is gesetel daarin dat sy al haar werke self skryf, of unieke verwerkings van nuwe komposisies lewer. Niemand kan haar daarvan beskuldig dat sy op die rug van bekendheid van ou treffers ry nie. Omdat sy die gevoel, die emosie ken van die stukke wat sy vertolk, is dit 'n unieke ervaring vir haar gehoor. Dis duidelik dat elke woord, elke frase bedoel word. Daar is geen greintjie oneerlikheid in Brenda se musiek nie. Sy bedryf Afrikaanse rock op so 'n manier dat alle ouderdomsgroepe dit sal waardeer. Onmiskenbaar rock, tog ook nostalgie, en bowenal, 'n eerlikheid en energie wat die vaalste verhoog weer kleur sal gee. Jy sal in haar werke ook 'n stukkie van jou lewe herken!
Brenda skryf uit die hart. Vanuit ervaring deur haarself of ander na aan haar. Haar repertoire bestaan uit treffermusiek oor relefante lewenservarings.
Enkele van Brenda se treffers is:
So maak jy my vry
Bye my Pop
Brenda wil haar deur haar musiek haar lewens-insig en -interpretasie met jou deel. Sy is beskikbaar om aan enige funksie of spesiale geleentheid, unieke karakter te gee. Vermaaklikheid uit die boonste rakke, eerlikheid wat jou hart sal aangryp. Klik hier om haar te bespreek of navrae oor haar dagboek te rig. Maar moenie sloer nie, hoe later jy bespreek, hoe voller is haar dagboek. Maak Brenda deel van jou leefervaring. Bespreek haar vir jou volgende funksie, groot of klein. Dit sal 'n funksie wees wat jy en jou gaste nooit sal vergeet nie.
Ek is gebore in ‘n land
Wat skaam was vir sy donker kant
Ek is vir bedrieg en vir gelieg
Deur ‘n klomp ou omies met boepe en baarde
Net so jy weet my “leier” is swart
En ja hy was ook in die tronk maar nie vir haat
Want ek is ‘n Afrikaner
En op hierdie vasteland
Is my siel diep ingegrou
In die aarde vas geplant
En ek is nie wat jy verwag
Ek het my siel hier ingegrou
In dié aarde vas geplant
Ek weier om te vat jy gee
Jy hou aan try en ek bly se nee
Ja ek hou van braaivleis in my agterjaart
Ja ek laaik koeksisters by my tee
Hierdie song is nou geskryf
Vir almal van julle wat in in stereotipes vaskyk
En vir almal van julle wat stereotipes veroorsaak
Ek wens julle wil julle bekke hou
Ons lewe in ‘n tyd
Meeste van ons is ons identiteite kwyt
Al wat ek vandag vir jou wil sê
Wees wie jy is en laat die res maar lê
© Stof 2006/03/19